LandboNord anbefaler allerede her først på vinteren, at landmændene skal rydde deres tage for sne for at undgå sammenstyrtninger.

På billedet er det en svinestald i Mylund i Vendsyssel der bliver ryddet for sne med et specielt aggregat, der sættes til en lastbilkran. Allerede nu er de første landmænd begyndt at ringe til entreprenør Svend Åge Kristiansen for at få ryddet tagene på deres staldbygninger. Det er en rigtig god ide, mener LandboNord. - Hvis der ligger over 70 centimeter nysne, så skal man skrabe det ned. Hvis det har tøet og sneen er klasket sammen, så skal man skrabe det ned, hvis der er mere end 20-30 centimeter, siger Poul Stendahl, der er chefrådgiver i LandboNord.